text: Unió Bàsquet Palamós-Palafolls, aquesta nit al Pavelló
  L'equip de la Unió Bàsquet Palamós. (Foto: UB Palamós).
  La Unió Bàsquet Palamós juga aquesta nit un partit de la lliga territorial de Girona. L'equip entrenat per Salvi Bofill s'enfronta al Palafolls, al Pavelló Municipal i a partir de dos quarts de deu. Els palamosins han guanyat els tres partits que han jugat fins ara en aquesta fase. Si avui superen el Palafolls empataran amb l'Olot al capdavant de la classificació.
  La Unió Bàsquet Palamós i el Palafolls ja es van enfrontar en la fase prèvia de la competició i els palamosins van guanyar amb comoditat. El tècnic local, Salvi Bofill, espera ara un partit molt diferent.
  Aquest partit, que es juga a dos quarts de deu de la nit, al Pavelló Municipal de Palamós correspon a la jornada d'aquest cap de setmana darrer. El diumenge que ve, a les deu del matí, els palamosins tenen un nou partit de la lliga territorial gironina i visitaran la pista del Campdevànol.